TEXNIK TOPSHIRIQ (TENDER HUJJATLARI)
Rossiya Federatsiya (hukumati raisi birinchi о'rinbosаri D.Маnturov) rasmiy delegatsiyasi uchun rasmiy kechki ovqatni tashkil etish va kompleks xizmat ko‘rsatish bo‘yicha
Buyurtmachi: O‘zbekiston Respublikasi Investitsiyalar, sanoat va savdo vazirligi
Tadbir: Biznes uchrashuvlari
Xizmat ko‘rsatish shakli: Rossiya Federatsiya rasmiy delegatsiyasi a’zolari uchun rasmiy tushlikni tashkil etish va o‘tkazish
Sana: 2026-yil 7-oktabr
Vaqt: 13:00
Manzil: Toshkent shahri 
1. RESTORANGA QO‘YILADIGAN UMUMIY TALABLAR
Obyekt maqomi: Restoran premium darajadan past bo‘lmagan darajaga mos kelishi hamda xorijiy davlatlar vakillari, davlat organlari va rasmiy delegatsiyalar ishtirokidagi rasmiy tushlik va tadbirlarni o‘tkazish imkoniyatiga ega bo‘lishi lozim.
Joylashuvi: Toshkent shahri.
Hududiy joylashuvi: Restoran Toshkent shahrining markaziy qismida, “Tashkent City” hududida joylashgan bo‘lishi hamda rasmiy delegatsiyaning tadbir o‘tkaziladigan joyga qulay, xavfsiz va to‘sqinliksiz yetib kelishini ta’minlashi lozim.
Tajriba: Restoran yoki tadbirni tashkil etuvchi kompaniya davlat organlari, xorijiy delegatsiyalar va xalqaro tashkilotlar vakillari ishtirokidagi rasmiy qabullar, biznes tushliklari, diplomatik tadbirlar, muzokaralar va boshqa shu kabi tadbirlarni o‘tkazish bo‘yicha tasdiqlangan tajribaga ega bo‘lishi lozim.
Tadbir formati: Yopiq tadbir bo‘lib, rasmiy delegatsiya uchun alohida zona yoki zal ajratilishi lozim.
2. ZAL VA MEHMONLARNI JOYLASHTIRISHGA QO‘YILADIGAN TALABLAR
Mehmonlar soni: 10-12 nafargacha yoki Buyurtmachi tomonidan taqdim etiladigan yakuniy ro‘yxatga muvofiq.
Xona: Rasmiy tadbirning maxfiyligi va daxlsizligini ta’minlaydigan alohida banket yoki muzokaralar zali, shuningdek, zaruratga ko‘ra VIP zali mavjud bo‘lishi lozim.
Maydon: Xona barcha ishtirokchilarni qulay joylashtirish, mehmonlar o‘rtasidagi zarur masofani saqlash, servis stollarini joylashtirish va xizmat ko‘rsatuvchi xodimlar uchun zarur hududni ta’minlashi lozim.
Zalning o‘lchamlari:
· shakli — to‘g‘ri to‘rtburchak;
· uzunligi — 6 metr;
· eni — 6 metr;
· shift balandligi — 3.5 metr.
Joylashtirish: Buyurtmachining protokol talablariga muvofiq mehmonlarni yagona umumiy stol atrofida yoki bir nechta stol atrofida joylashtirish imkoniyati ta’minlanishi lozim.
Protokol asosida joylashtirish: Tashkilotchi mehmonlarni joylashtirish sxemasini tadbirdan oldin Buyurtmachi bilan kelishish imkoniyatini ta’minlashi shart.
Maxfiylik: Rasmiy tushlik davomida ajratilgan xonada akustik, vizual yoki tashkiliy jihatdan tadbirga xalaqit berishi mumkin bo‘lgan boshqa tadbirlarni o‘tkazishga yo‘l qo‘yilmaydi.
Interyer: Zal vakillik darajasiga mos kelishi va xorijiy rasmiy delegatsiyani qabul qilish uchun maqbul bo‘lishi lozim.
Yoritish: Rasmiy tushlikni qulay o‘tkazish, shuningdek foto va videotasvirga olish imkonini beradigan sozlanadigan yoritish tizimi mavjud bo‘lishi lozim.
Harorat rejimi: Iqlim nazorati tizimi tadbir davomida xonada barqaror va qulay haroratni ta’minlashi lozim.
3. OVQATLANISHNI TASHKIL ETISH
Ovqatlanish shakli: Stol atrofida xizmat ko‘rsatish orqali rasmiy tushlik.
Menyu: Menyu tadbirdan kamida 24 soat oldin Buyurtmachi bilan kelishilgan bo‘lishi lozim.
Menyu quyidagilarni o‘z ichiga olishi lozim:
· kutib olish ichimligi;
· sovuq gazaklar;
· salat;
· asosiy issiq taom;
· garnir;
· non mahsulotlari assortimenti;
· desert;
· choy va qahva;
· gazsiz va gazlangan ichimlik suvi;
· alkogolsiz ichimliklar.
Maxsus talablar: Menyuni shakllantirishda oziq-ovqat mahsulotlariga nisbatan cheklovlari yoki allergiyasi mavjud bo‘lgan, shuningdek ayrim mahsulotlarni iste’mol qilmaydigan mehmonlar uchun muqobil taomlar nazarda tutilishi lozim.
Mahsulotlar sifati: Foydalaniladigan oziq-ovqat mahsulotlari O‘zbekiston Respublikasida amalda bo‘lgan sanitariya va sifat talablariga muvofiq bo‘lishi lozim.
Taomlarni tortish: Barcha taomlar rasmiy tushlik formatiga muvofiq belgilangan ketma-ketlikda tortilishi lozim.
Tortish harorati: Issiq taomlar iste’mol qilishdan bevosita oldin tortilishi hamda ularning harorati va taqdim etilish sifati bo‘yicha belgilangan talablarga javob berishi lozim.
4. SERVIS VA PROTOKOL TALABLARIGA MUVOFIQ XIZMAT KO‘RSATISH
Xizmat ko‘rsatish darajasi: Xizmatlar yagona namunadagi maxsus kiyimdagi professional ofitsiantlar tomonidan ko‘rsatilishi lozim.
Xodimlar soni: Ofitsiantlar soni barcha mehmonlarga o‘z vaqtida, sifatli va tadbir protokoliga rioya qilgan holda, muzokaralar jarayoniga xalaqit bermasdan xizmat ko‘rsatishni ta’minlashi lozim.
Taomlarni tortish: Xizmat ko‘rsatish stol atrofida, taomlarni tortishning yagona tartibiga rioya qilgan holda amalga oshiriladi.
Idish-tovoqlar: Premium darajadagi chinni idishlar, shisha bokallar va sifatli stol anjomlaridan foydalaniladi.
To‘qimachilik mahsulotlari: Sifatli dasturxonlar, salfetkalar va vakillik darajasiga mos boshqa dasturxon bezaklari qo‘llaniladi.
Servirovka: Stolning to‘liq dastlabki servirovkasi rasmiy delegatsiya kelishidan oldin yakunlangan bo‘lishi lozim.
Protokol: Restoran xodimlari rasmiy mehmonlarga xizmat ko‘rsatish va xulq-atvor qoidalari bo‘yicha oldindan yo‘riqnomadan o‘tkazilishi lozim. Bunda maxfiylikka rioya qilish, mehmonlarga to‘g‘ri va hurmat bilan murojaat qilish hamda muzokaralar jarayoniga imkon qadar kam aralashish talablari ta’minlanishi shart.
5. ICHIMLIKLAR
Rasmiy tushlik doirasida quyidagilar ta’minlanishi lozim:
· gazsiz ichimlik suvi;
· gazlangan ichimlik suvi;
· tabiiy sharbatlar;
· choy;
· qahva;
· Buyurtmachi bilan kelishilgan boshqa alkogolsiz ichimliklar.
Alkogolli ichimliklarni taqdim etish zarurati yuzaga kelgan taqdirda, ularning turi, miqdori va tortish tartibi O‘zbekiston Respublikasi qonunchiligi hamda tadbirning protokol talablarini hisobga olgan holda Buyurtmachi bilan alohida va oldindan kelishilishi lozim.
6. PROTOKOL VA BEZAK ISHLARI BO‘YICHA TA’MINOT
Tashkilotchi xonani quyidagilarni o‘z ichiga olgan holda bezatishni ta’minlaydi:
· vakillik darajasidagi gul kompozitsiyalari;
· asosiy stolni bezatish;
· zaruratga ko‘ra VIP o‘rinlarni bezatish.
Gul bezaklari vazmin va rasmiy xususiyatga ega bo‘lishi hamda tadbir ishtirokchilari o‘rtasidagi vizual aloqaga xalaqit bermasligi lozim.
7. XAVFSIZLIK VA RASMIY DELEGATSIYANI QABUL QILISH
Restoran quyidagilarni ta’minlashi lozim:
· rasmiy transport vositalarining xavfsiz kelib-ketishi;
· nazorat qilinadigan kirishni tashkil etish imkoniyati;
· umumiy foydalanish hududlarida videokuzatuv mavjudligi;
· tadbir davomida mas’ul administratorning bo‘lishi;
· xodimlarning VIP mehmonlarni qabul qilishga tayyorligi;
· sanitariya va yong‘in xavfsizligi talablariga rioya etilishi.
VIP avtoturargohi: Delegatsiyaning rasmiy transport vositalari uchun kamida 5 ta avtoturargoh joyini oldindan band qilish imkoniyati ta’minlanishi lozim.
Zarurat tug‘ilganda restoran rasmiy delegatsiya uchun alohida kirish joyi yoki ustuvor kirish imkoniyatini ta’minlashi lozim.
8. TEXNIK TA’MINOT
Zarurat tug‘ilganda restoran quyidagilarni taqdim etishi lozim:
· rasmiy tabrik so‘zlari uchun mikrofon;
· ovoz kuchaytirish tizimi;
· tegishli darajadagi akustik tizim;
· taqdimot materiallari uchun ekran yoki monitor;
· noutbukni ulash imkoniyati;
· Wi-Fi;
· tadbir davomida texnik mutaxassis.
Audio va vizual uskunalardan foydalanish rasmiy muzokaralarni o‘tkazishga xalaqit beradigan akustik shovqinlarni keltirib chiqarmasligi lozim.
9. FOTO VA VIDEO TASVIRGA OLISH
Buyurtmachining zaruratiga ko‘ra tashkilotchi fotograf va/yoki videografning ishlashi uchun zarur sharoitlarni ta’minlashi lozim.
Foto va video tasvirga olish tadbirning protokol formatini buzmagan va ishtirokchilarga xalaqit bermagan holda amalga oshirilishi lozim.
10. LOGISTIKA VA TADBIRNI TASHKIL ETISH
Tashkilotchi restoran bilan to‘liq muvofiqlashtirish ishlarini amalga oshiradi, shu jumladan:
· xonani band qilish;
· menyuni kelishish;
· mehmonlarni joylashtirish sxemasini kelishish;
· delegatsiyaning kelish vaqtini kelishish;
· zalni tayyorlash;
· servirovka;
· xodimlar ishini muvofiqlashtirish;
· protokol talablariga muvofiq xizmat ko‘rsatishni tashkil etish;
· taomlar va ichimliklar sifatini nazorat qilish;
· tadbir yakunlangandan so‘ng xonani tozalash.
Tashkilotchi kompaniyaning mas’ul menejeri rasmiy tushlikni tayyorlash va o‘tkazishning butun davri davomida tadbir o‘tkaziladigan joyda bo‘lishi shart.
11. RESTORAN / TASHKILOTCHI KOMPANIYAGA QO‘YILADIGAN MALAKAVIY TALABLAR
Tender ishtirokchisi o‘zining professional kompetensiyasini tasdiqlash maqsadida quyidagi hujjatlarni taqdim etishi shart.
11.1. Ish tajribasi
Restoran yoki tashkilotchi kompaniya quyidagi tadbirlarni o‘tkazish bo‘yicha tajribaga ega bo‘lishi lozim:
· rasmiy tushliklar;
· diplomatik qabullar;
· biznes tadbirlari;
· xorijiy delegatsiyalar ishtirokidagi tadbirlar;
· davlat va xalqaro darajadagi tadbirlar.
So‘nggi 3 yil davomida amalga oshirilgan loyihalar to‘g‘risida qisqacha ma’lumot taqdim etiladi.
11.2. Portfolio
Quyidagilar taqdim etilishi lozim:
· restoran/tashkilotchi kompaniya taqdimoti;
· zallarning fotosuratlari;
· servirovka fotosuratlari;
· avval o‘tkazilgan rasmiy tadbirlarning fotosuratlari;
· mavjud bo‘lsa, video hisobotlar;
· o‘xshash tadbirlar o‘tkazilgan tashkilotlar va davlat organlari ro‘yxati.
11.3. Bajarilgan ishlarni tasdiqlash
Tegishli tajriba mavjud bo‘lgan taqdirda quyidagi hujjatlarning nusxalari taqdim etilishi lozim:
· shartnomalar;
· bajarilgan ishlar dalolatnomalari;
· hisob-fakturalar;
· tavsiyanomalar;
· o‘xshash tadbirlarning amalda o‘tkazilganligini tasdiqlovchi boshqa hujjatlar.
12. MOLIYAVIY SHARTLAR
Tashkilotchi kompaniya rasmiy tushlikni tashkil etish bo‘yicha tanlangan restoran bilan mustaqil ravishda shartnoma tuzadi.
Restoran xizmatlarining qiymati faqat restoran tomonidan belgilangan va amalda qo‘llaniladigan haqiqiy narx asosida ko‘rsatilishi lozim.
Restoran xizmatlari qiymatiga quyidagilarni kiritishga yo‘l qo‘yilmaydi:
· yashirin komissiyalar;
· agentlik mukofotlari;
· restoran tomonidan nazarda tutilmagan servis yig‘imlari;
· asossiz ustamalar;
· boshqa qo‘shimcha to‘lovlar.
Tashkilotchi kompaniyaning mukofoti tijorat taklifida alohida satrda ko‘rsatilishi lozim.
Tashkilotchi kompaniyaning mukofoti tarkibida tashkiliy va ma’muriy xarajatlar, tadbirni muvofiqlashtirish xarajatlari, moliyaviy xarajatlar hamda boshqa tadbirkorlik xatarlari hisobga olinishi mumkin.
Yuqorida ko‘rsatilgan xarajatlar restoran xizmatlari qiymatiga kiritilishi mumkin emas.
Tashkilotchi kompaniya Buyurtmachiga quyidagi hujjatlarni taqdim etishi shart:
· restoran bilan tuzilgan shartnoma nusxasi;
· restoran hisobvarag‘i;
· amalda to‘lov amalga oshirilganligini tasdiqlovchi to‘lov hujjatlari;
· ko‘rsatilgan xizmatlar dalolatnomasi;
· boshqa yakuniy buxgalteriya hujjatlari.
Buyurtmachi tomonidan to‘lov amalda hujjatlar bilan tasdiqlangan xarajatlar hamda tashkilotchi kompaniya bilan kelishilgan mukofot miqdorida amalga oshiriladi.
Restoran xizmatlari qiymatining asossiz oshirilishi yoki xizmatlarning amaldagi qiymati bilan Buyurtmachiga taqdim etilgan summa o‘rtasidagi tafovut tender shartlarining jiddiy buzilishi hisoblanadi.
UMUMIY QIYMAT
40 000 000 so‘m.
Ishtirok etish istagini bildirgan kompaniyalar quyidagi manzilga 
tijorat takliflarni yuborishingiz so‘raladi:
info@miit.uz / m.azamov@miit.uz 
+998 71 238 50 00


